**Kohtla-Järve Linnavalitsuse kaasava eelarve konkursikomisjoni koosoleku**

**protokoll nr 4**

Kohtla-Järve Linnavalitsuse kaasava eelarve konkursikomisjoni (edaspidi Komisjon) koosolek (edaspidi Koosolek) toimus Zoom´is 30.08.2022

Võtsid osa Komisjoni liikmed: Ilona Heinsalu, Vitali Žigadlo, Olga Kurdovskaja, Riina Ivanova, Anton Dijev, Igor Berezin.

Koosoleku juhataja ja protokollija: Igor Berezin.

Koosolek algas kell 14:00 ja lõppes kell 14:52.

**Päevakord:**

1. Projektide hääletamisele laskmine.
2. Vladimir Tšužase protesti arutamine.
3. Määruse „Kohtla-Järve linna eelarvestrateegia koostamise ning eelarve koostamise, vastuvõtmise, avalikustamise ja täitmise kord“ neljanda peatüki „Kaasava eelarve menetluse läbiviimine“ võimalike muudatuste arutamine.

**Kuulati:**

1. Arutati määruse „Kohtla-Järve linna eelarvestrateegia koostamise ning eelarve koostamise, vastuvõtmise, avalikustamise ja täitmise kord“ neljanda peatüki „Kaasava eelarve menetluse läbiviimine“§25. punkti 6, mis sätestab, et „Idee teemarühma ideid sõeluvad vastava teemarühma ideede esitajad ja eksperdid koostöös, arvestades arvamusi, mis on ideede kohta esitatud linna ametlikul veebilehel ja valitakse välja ideed, mis pannakse ideede väljaselgitamiseks rahvahääletusele.“ . Mainitud sõelumine on tähtis tingimustes, kus konkursile saabub mitukümmend projekti, kuid hääletamiseni püütakse lasta „mõistlik arv“ ideid, ehk 15-20. Kuna käesoleval aastal Kohtla-Järve Linnavalitsuse kaasava eelarve konkursile (edaspidi Konkurss) on tulnud kuus projekti (neist Komisjoni arvates vastab konkursi nõuetele viis), pakkus Berezin sõelumise voorust loobuda ja lasta kõik viis projekti hääletamisele. Hääletamisel otsustati ühehäälselt, et teemarühma(sid) ei moodustata, viis projekti lastakse hääletamisele.
2. Arutati Vladimir Tšužase protesti projekti «Ahtme miniareeni baasil mängimise ja sportimiseks multifunktsionaalse spordiväljaku rekonstrueerimine/ ehitamine» konkursist kõrvaldamise vastu. Igor Berezin teatas Komisjoni liikmetele, et konsulteerimisel Kohtla-Järve Linnavalitsuse peajuristiga pr. Jelena Salaga sai teada, et Komisjon sooritas vea kõrvaldades Artur Tšužase projekti Konkursist ilma, et projekti autorile pakkuda kõrvaldada Komisjoni arvates projektis esinevad puudused. Seega oleks õige protesti rahuldada, pakkudes Artur Tšužasele lisada ideele visualiseerimine ja teha projekti hääletajatele näitlikumaks. Otsustati ühehäälselt lasta Artur Tšužase projekt «Ahtme miniareeni baasil mängimise ja sportimiseks multifunktsionaalse spordiväljaku rekonstrueerimine/ ehitamine» hääletamisele (kokku võtab hääletamisest osa kuus projekti).
3. Arutati määruse „Kohtla-Järve linna eelarvestrateegia koostamise ning eelarve koostamise, vastuvõtmise, avalikustamise ja täitmise kord“ neljanda peatüki „Kaasava eelarve menetluse läbiviimine“ võimalikke muudatusi. Igor Berezin teatas Komisjoni liikmetele, et oli saatnud kõigile Komisjoni liikmetele mainitud peatüki korrigeerimiste pakkumised, mis Berezini arvates oleks otstarbekas ära teha enne järgmise aasta kaasava eelarve menetluse alustamist. Kuna Koosoleku osalejad ei ole pakutud muudatustega tutvunud, määruse vastuvõtmine kuulub aga linna volikogu pädevusse, otsustati see päevakorra punkt ära jätta.